Εμπρός όψη.
Το αγγλικό **φλόριν** (αγγλ. *florin*‎‎), μερικές φορές γνωστό ως **διπλή λεοπάρδαλη**, ήταν μία προσπάθεια από τον Εδουάρδο Γ΄ το 1344 να παράγει χρυσά νομίσματα κατάλληλα για χρήση στην Ευρώπη καθώς και στην Αγγλία. Εγκρίθηκε στις 27 Ιανουαρίου 1344 και κόπηκε από 108 κόκκους (6,99829 γραμ.) ονομαστικού καθαρού χρυσού και είχε αξία έξι σελίνια (που ισοδυναμεί με 30 πέννες της εποχής μας).

Το ηπειρωτικό φλωρίνι, βασισμένο σε ένα γαλλικό νόμισμα και τελικά σε νομίσματα που εκδόθηκαν στη Φλωρεντία το 1252, ήταν ένα τυπικό νόμισμα (3,50 γραμ. καθαρού χρυσού), που χρησιμοποιήθηκε ευρέως διεθνώς. Το αγγλικό φλόριν που εισήχθη τότε με διπλάσιο από αυτό το ονομαστικό βάρος, βρέθηκε τελικά να αποτιμάται εσφαλμένα, με αποτέλεσμα να μην είναι αποδεκτό στους εμπόρους. Αποσύρθηκε σχεδόν αμέσως από την κυκλοφορία και τον Αύγουστο του 1344, μετά από λίγους μόνο μήνες, αντικαταστάθηκε από το πιο επιτυχημένο χρυσό νομπλ (7,80 g χρυσού, αξίας 6s 8d).

Περιγραφή
---------

Πίσω όψη.
Η μπροστινή όψη του νομίσματος δείχνει τον βασιλιά ενθρονισμένο κάτω από ένα κουβούκλιο, με δύο κεφάλια λεοπάρδαλης στα πλάγια. Η επιγραφή είναι EDWR D[ΕΙ] GRA REX ANGL ⁊ FRANC DNS HIB ("Εδουάρδος, Θεού χάριτι βασιλιάς της Αγγλίας και της Φραγκίας (Γαλλίας), κύριος της Ιβερνίας (Ιρλανδίας)"). Η πίσω όψη δείχνει τον βασιλικό σταυρό μέσα σε ένα τετράλοβο, με μία λεοπάρδαλη σε κάθε διάχωρο. Η λεζάντα είναι IHC TRANSIENS PER MEDIUM ILLORUM IBAT («Αλλά ο Ιησούς περνώντας από το μέσο τους πήγε τον δρόμο του», από Λουκάς 4:30).

Σωζόμενα νομίσματα
------------------

Μόνο τρία παραδείγματα του νομίσματος είναι γνωστά. Δύο ανακαλύφθηκαν μαζί στις όχθες του ποταμού Tάιν το 1857 και τώρα φυλάσσονται στο Βρετανικό Μουσείο. Ένα άλλο ανακαλύφθηκε σε άγνωστη τοποθεσία στη νότια Αγγλία το 2006 και πωλήθηκε σε δημοπρασία για 460.000 £, τιμή ρεκόρ τότε για ένα βρετανικό νόμισμα. Στη συνέχεια, το νόμισμα δανείστηκε στο Μουσείο Φιτςγουίλιαμ, στο Κέιμπριτζ, προτού αλλάξει χέρια το 2016 για ένα άγνωστο επταψήφιο ποσό σε έναν ιδιωτικό συλλέκτη στις Ηνωμένες Πολιτείες.

Μία λίστα του 2013 περιελάμβανε το νόμισμα ως ένα από τα πιο ακριβά στον κόσμο.

Βιβλιογραφικές αναφορές
-----------------------

1. ↑  Great Britain Royal Mint (1906). *Catalogue of the Coins, Tokens, Medals, Dies, and Seals in the Museum of the Royal Mint* (volume 1 έκδοση). H.M. Stationery Office. σελ. 40. Ανακτήθηκε στις 23 Μαρτίου 2016.
2. ↑  Emma Howard (Αυγούστου 2018). *Coins of England & the United Kingdom 2018: Predecimal Issues*. Spink. ISBN 978-1-907427-63-3.
3. ↑  Spink, Coins of England and the United Kingdom. 46th edition standard catalogue of British coins, 2011.
4. ↑  «coin | British Museum». *The British Museum* (στα Αγγλικά). Ανακτήθηκε στις 12 Φεβρουαρίου 2022.
5. ↑  «News – The Scotsman». *Scotsman.com*. Ανακτήθηκε στις 21 Μαρτίου 2019.
6. ↑  «Fitzwilliam Museum». *www.fitzmuseum.cam.ac.uk*. Ανακτήθηκε στις 12 Φεβρουαρίου 2022.
7. ↑  Company, Numismatic Guaranty (30 Ιουνίου 2016). «World Coins - NGC Grades Most Valuable English Coin 1344 Double Leopard». *CoinWeek* (στα Αγγλικά). Ανακτήθηκε στις 12 Φεβρουαρίου 2022.
8. ↑  «The 10 Most Expensive Coins and Banknotes in the World». *mentalfloss.com* (στα Αγγλικά). 12 Νοεμβρίου 2013. Ανακτήθηκε στις 1 Μαΐου 2019.